Grannsildre

Grannsildre (Micranthes tenuis, tidligere Saxifraga tenuis) er en flerårig urt i sildrefamilien. 

Den ligner på slektningen snøsildre, men er spedere, noe som antydes både av det norske og det vitenskapelige navnet. Blomstene sitter på en mer markert stilk, og fruktkapselen har et enda mer utbøyd horn. Planten vokser på fuktige steder.

Arten har en sirkumpolar utbredelse i Arktis og i fjellstrøk lenger sør. I Europa finnes den i Island, Færøyene, Norge, Sverige, Finland og Nord-Russland inkludert arktiske øyer som Jan Mayen, Svalbard, Frans Josefs land og Novaja Semlja. I Norge er den ganske vanlig i fjellet over hele landet. Den er i tilbakegang på grunn av klimaendringer og er tatt med i Norsk rødliste for arter.

Referanser

Litteratur

Eksterne lenker 
 
 Urtekildens bildegalleri - grannsildre
 Svalbards flora - Micranthes tenuis

Sildrefamilien
Grønlands flora
Jan Mayens flora
Svalbards flora
Karplanter på norsk rødliste